

**REPUBLIKA HRVATSKA**

 **BRODSKO – POSAVSKA ŽUPANIJA**

**OPĆINA VELIKA KOPANICA**

**Općinski načelnik**

KLASA: 402-04/21-01/21

URBROJ: 2178/12-01-20-02

Velika Kopanica, 26. veljače 2021.

**JAVNI NATJEČAJ**

**za financiranje programa/projekata javnih potreba u području sporta,**

**kulture i ostalih društvenih djelatnosti**

**Općine Velika Kopanica za 2021. godinu**

(1) Općina Velika Kopanica poziva sve registrirane udruge, klubove, organizacije, pravne osobe koje su programski usmjerene na rad za opće dobro u području sporta, kulture i ostalih društvenih djelatnosti, a imaju sjedište na području Općine Velika Kopanica ili okupljaju članstvo s područja Općine, da se prijave na financijsku podršku iz Proračuna Općine Velika Kopanica.

(2) Udruge se sukladno ovom Javnom natječaju mogu prijaviti na programe/projekte koji unaprjeđuju kvalitetu života i socijalnu koheziju u Općini Velika Kopanica za sljedeća prioritetna područja:

Sport

* škole sportova za djecu i mladež,
* sudjelovanje na sportskim natjecanjima i turnirima,
* lovstvo i ribolovstvo,
* konjogojstvo.

Kultura

* koji potiču i unaprjeđuju kulturno-umjetnički amaterizam,
* manifestacije kojima se potiče afirmacija kulturnog identiteta Općine te njegovanje štokavskog izričaja, običaja i folklora Slavonije,
* program u glazbenoj i glazbeno - scenskoj djelatnosti,

Ostale društvene djelatnosti

* poboljšanjem uvjeta skrbio djeci predškolske i školske dobi kroz razne aktivnosti (radionice, igraonice, predavanja, tečajevi i ostaje aktivnosti),
* programima osoba treće životne dobi (umirovljenici),
* programi koji su usmjereni ka zaštiti i očuvanju kulturnih i vjerskih dobara,
* programi koji su usmjereni zaštiti i promicanju tekovina Domovinskog rata.

(3) Ukupno planirana vrijednost Natječaja je 430.000,00 kuna.

Najmanji iznos financijskih sredstava koji se može prijaviti i ugovoriti po pojedinom programu/projektu je 1.000,00 kuna, a najveći iznos po pojedinom projektu je 50.000,00 kuna.

(4) Rok za podnošenje prijedloga projekata i programa je **29. ožujak 2021. godine.**

(5) Svaki prijavitelj može prijaviti i ugovoriti više prijava u okviru ovog Natječaja na razdoblje provedbe do 12 mjeseci. Isti prijavitelj može biti partner na više projekata unutar prioritetnih područja Natječaja.

Prijavu projekta na Natječaj može podnijeti udruga koja je registrirana na području Općine Velika Kopanica ili okuplja članstvo s područja Općine, a koja je upisana u Registar udruga te koja je programski usmjerena na rad u području sporta, kulture i ostalih društvenih djelatnosti (sukladno prioritetnim područjima) što je razvidno iz ciljeva i popisa djelatnosti u statutu udruge, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema davatelju financijskih sredstava te svim drugim davateljima financijskih sredstava iz javnih izvora.

Prije potpisa ugovora prijavitelj će morati priložiti dokaze da se protiv odgovorne osobe i voditelja programa/projekta ne vodi kazneni postupak te da prijavitelj ima podmirene sve doprinose i plaćen porez, kao i obveze prema Općini Velika Kopanica.

(6) Svi uvjeti i informacije o provedbi Javnog natječaja, detaljno su opisane u Uputama za prijavitelje na javni natječaj za predlaganje programa/projekata javnih potreba u području sporta, kulture i ostalih društvenih djelatnosti Općine Velika Kopanica.

(7) Prijedlozi programa/projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Općine Velika Kopanica, [www.velikakopanica.hr](http://www.velikakopanica.hr).

Prijave se šalju preporučenom poštom ili se mogu dostaviti osobno (predaja na urudžbeni zapisnik) u zatvorenoj omotnici. Na vanjskom dijelu omotnice potrebno je potrebno je istaknuti naziv natječaja, zajedno s punim nazivom i adresom prijavitelja te napomenom „Ne otvarati“.

**Općina Velika Kopanica**

**Vladimira Nazora 1**

**35221 Velika Kopanica**

**„Javni natječaj za sufinanciranje programa/projekata javnih potreba u području sporta, kulture i drugih društvenih djelatnosti u 2021.g – Ne otvarati“**

**Razmatrat će se samo programi/projekti koji su pravodobno prijavljeni te koji u cijelosti zadovoljavaju propisane uvjete Javnog natječaja.**

(8) Sva pitanja vezana uz ovaj Javni natječaj mogu se postaviti isključivo elektroničkim putem, slanjem upita na adresu elektronske pošte: [opcina.velika.kopanica@gmail.com](mailto:opcina.velika.kopanica@gmail.com).

OPĆINSKI NAČELNIK

**Ivan Meteš, dipl.ing.preh.tehn.**